
ŠAKIŲ RAJONO SAVIVALDYBĖ
TARYBOS POSĖDŽIO 
PROTOKOLAS

2013-07-25 Nr. Tp-8
Šakiai


Posėdis įvyko 2013-07-25 1000-1140 val.

Posėdžio pirmininkas  Juozas Bertašius.


Posėdžio sekretorė  Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 23 rajono savivaldybės tarybos nariai (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas). 

Juozas Bertašius. Darbotvarkėje buvo pateikti 32 klausimai, tačiau atsirado du papildomi klausimai: Nr. 33 „Dėl Plokščių mokyklos-daugiafunkcio centro nuostatų tvirtinimo“ ir Nr. 34 „Dėl rajono savivaldybės tarybos 2013 m. vasario 28 d. sprendimo Nr. T-52 dalinio pakeitimo ir papildymo“. 

NUSPRĘSTA. Patvirtinti posėdžio darbotvarkę su papildymais. 

BALSAVO: „už“ – 23 (vienbalsiai).
 
DARBOTVARKĖ:


1. Dėl lėšų iš rajono savivaldybės smulkaus ir vidutinio verslo plėtros fondo skyrimo.


2. Dėl rajono savivaldybės 2012 metų metinių ataskaitų rinkinių ir rajono savivaldybės privatizavimo fondo lėšų 2012 metų sąmatos įvykdymo apyskaitos tvirtinimo.


3. Dėl sutikimo perimti mokyklinį autobusą rajono savivaldybės nuosavybėn ir jo perdavimo valdyti, naudoti ir disponuoti patikėjimo teise.

4. Dėl rajono savivaldybės tarybos 2008 m. kovo 27 d. sprendimo Nr. T-74 dalinio pakeitimo.

5. Dėl rajono savivaldybės tarybos 2009 m. balandžio 30 d. sprendimo Nr. T-163 dalinio pakeitimo.


6. Dėl nuomos sutarties su Danute Povilaityte nutraukimo.


7. Dėl leidimo išnuomoti negyvenamąsias patalpas, esančias Voverių kaime, Aušros g. 2.
8. Dėl nekilnojamojo turto, esančio Šakiuose, V. Kudirkos g. 64, perdavimo.


9. Dėl kasmetinių atostogų suteikimo Juozui Puodžiukaičiui.


10. Dėl finansinės paramos užsienyje mirusio (žuvusio) asmens palaikams parvežti į Lietuvos Respubliką.


11. Dėl vienkartinės paramos Saliomėjai Kudirkienei skyrimo.


12. Dėl piniginės socialinės paramos nepasiturintiems gyventojams teikimo tvarkos aprašo tvirtinimo.







13. Dėl teritorijos priskyrimo neprivatizuojamai žemei.


14. Dėl žemės sklypo, esančio Šakių seniūnijoje, Giedručių kaime, Miško g. 7 padalinimo į du sklypus, atidalinto sklypo paskirties pakeitimo detaliojo plano tvirtinimo.


15. Dėl žemės sklypo, esančio Šakių seniūnijoje, Bridžių kaime, Bridžių g. 2A detaliojo plano tvirtinimo.


16. Dėl mokesčio dydžio už vaikų, ugdomų pagal ikimokyklinio ir (ar) priešmokyklinio ugdymo programas, išlaikymą nustatymo ir mokėjimo tvarkos aprašo tvirtinimo.


17. Dėl premijų skyrimo geriausiems rajono abiturientams.


18. Dėl Gelgaudiškio pagrindinės mokyklos nuostatų tvirtinimo.

19. Dėl Šakių „Varpo“ pagrindinės mokyklos nuostatų pakeitimo.


20. Dėl Kriūkų pagrindinės mokyklos nuostatų tvirtinimo.

21. Dėl Lekėčių pagrindinės mokyklos nuostatų tvirtinimo.


22. Dėl rajono savivaldybės tarybos 2013 m. kovo 28 d. sprendimo Nr. T-89 priedo dalinio pakeitimo.



23. Dėl mokykloms priskiriamų teritorijų tvirtinimo.


24. Dėl projekto „Naujų turizmo produktų kūrimas ir diversifikavimas Šešupės euroregione“.

25. Dėl projekto „Gyvenimo sąlygų gerinimas ir aplinkos švarinimas Lekėčiuose“.

26. Dėl rajono savivaldybės 2011-2017 metų strateginio plėtros plano kelių ir gatvių infrastruktūros dalies bei investicijų pritraukimo dalies atnaujinimo tvirtinimo.

27. Dėl rajono investicijų pritraukimo strategijos 2013-2020 metams tvirtinimo.

28. Dėl rajono susisiekimo infrastruktūros plėtros strategijos 2013-2020 metams tvirtinimo.


29. Dėl pasienio perėjimo punkto Kudirkos Naumiestyje.


30. Dėl Dobrovolskio-Kudirkos Naumiesčio ekonominės zonos steigimo.


31. Dėl rajono savivaldybės tarybos Kontrolės komiteto veiklos 2013 m. programos tvirtinimo.


32. Dėl rajono savivaldybės tarybos 2012 m. vasario 15 d. sprendimo Nr. T-54 dalinio pakeitimo. 


33. Dėl Plokščių mokyklos-daugiafunkcio centro nuostatų tvirtinimo. 


34. Dėl rajono savivaldybės tarybos 2013 m. vasario 28 d. sprendimo Nr. T-52 dalinio pakeitimo ir papildymo. 


1. SVARSTYTA. Lėšų iš rajono savivaldybės smulkaus ir vidutinio verslo plėtros fondo skyrimo klausimas. 


Pranešėjas Darius Mikelionis, Smulkaus ir vidutinio verslo plėtros fondo pirmininkas.


Irena Haase. Numatyta skirti Mariui Bataičiui ir Auksei Baubonytei paramą Jaunimo verslo idėjų įgyvendinimui. Tačiau niekur nėra nurodyta, už kokią idėją skiriamos lėšos. Pakomentuokite plačiau, už ką bus skiriamos lėšos.


Darius Mikelionis. Ši priemonė, pagal kurią skiriama parama, yra nauja. Ši parama skiriama jaunimo verslo idėjoms remti. Pagal fondo nuostatų 6.2 punktą visi Verslo plėtros nariai esame pasirašę konfidencialumo pasižadėjimus neviešinti verslo idėjų, todėl, kol jos nėra įgyvendintos, mes jų atskleisti negalime. Pinigus šie asmenys gaus tik tokiu atveju, kai įvykdys verslo plėtros fondo nuostatų 8.3 punkte nurodytus reikalavimus.  


Edmundas Rinkevičius. Sprendimo projekte nurodote kaip vieną iš dokumentų Verslo plėtros fondo protokolą, tačiau protokolas nepridėtas. Manyčiau, kad tokie dokumentai turėtų patekti tarybos nariams, tada ir klausimų iškiltų mažiau. 


Darius Mikelionis. Kiek tik įmanoma ir nepažeidžiant mūsų pasirašytų konfidencialumo pasižadėjimo galima komitetuose paaiškinti išsamiai ir pristatyti protokolą.   
 


NUSPRĘSTA. Pritarti sprendimo projektui (sprendimas Nr. T-266).


BALSAVO: „už“ – 22, „nebalsavo“ - 1.


2. SVARSTYTA. Rajono savivaldybės 2012 metų metinių ataskaitų rinkinių ir rajono savivaldybės privatizavimo fondo lėšų 2012 metų sąmatos įvykdymo apyskaitos tvirtinimo klausimas. 


Pranešėja Egidija Grigaitienė, Biudžeto ir turto skyriaus vedėja. 


Edmundas Rinkevičius. Pateiktuose dokumentuose yra didelis nekilnojamo mokesčio skirtumas. Pernai buvo 523 tūkst. Lt, šiais metais 2 mln. 186 tūkst. Lt. Kas tai sąlygoja?

Egidija Grigaitienė. Jeigu turto vertė - daugiau kaip 1 mln. Lt, tai ta dalis, kuri per 1 mln. Lt apmokestinama 1 proc. 


Edmundas Rinkevičius. Tvirtindami Verslo plėtros tarybos nuostatus esame numatę tai, kad iki 10 proc. nekilnojamo turto mokesčio rajono savivaldybės taryba skiria fondo finansavimui. Ar matote galimybę iš 2014 metų biudžeto skirti nekilnojamo turto mokesčio iki 10 proc.?


Egidija Grigaitienė. Stebėsime, kaip bus įvykdytas 2013 metų biudžetas. Šiandien biudžeto pajamos nėra renkamos. Visus sprendimus dėl 2014 metų biudžeto priims taryba. 


NUSPRĘSTA. Pritarti sprendimo projektui (sprendimas Nr. T-267).


BALSAVO: „už“ – 23 (vienbalsiai).


3. SVARSTYTA. Sutikimo perimti mokyklinį autobusą rajono savivaldybės nuosavybėn ir jo perdavimo valdyti, naudoti ir disponuoti patikėjimo teise klausimas. 



Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-268).


BALSAVO: „už“ – 23 (vienbalsiai).

4. SVARSTYTA. Rajono savivaldybės tarybos 2008 m. kovo 27 d. sprendimo Nr. T-74 dalinio pakeitimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-269).


BALSAVO: „už“ – 23 (vienbalsiai).

5. SVARSTYTA. Rajono savivaldybės tarybos 2009 m. balandžio 30 d. sprendimo Nr. T-163 dalinio pakeitimo klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-270).


BALSAVO: „už“ – 23 (vienbalsiai).

6. SVARSTYTA. Nuomos sutarties su Danute Povilaityte nutraukimo klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-271).


BALSAVO: „už“ – 23 (vienbalsiai).


7. SVARSTYTA. Leidimo išnuomoti negyvenamąsias patalpas, esančias Voverių kaime, Aušros g. 2 klausimas. 

Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-272).


BALSAVO: „už“ – 23 (vienbalsiai).



8. SVARSTYTA. Nekilnojamojo turto, esančio Šakiuose, V. Kudirkos g. 64, perdavimo klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-273).


BALSAVO: „už“ – 23 (vienbalsiai).

9. SVARSTYTA. Kasmetinių atostogų suteikimo Juozui Puodžiukaičiui klausimas.


Pranešėjas Edmundas Krištolaitis, rajono savivaldybės tarybos sekretorius. 


NUSPRĘSTA. Pritarti sprendimo projektui (sprendimas Nr. T-274).


BALSAVO: „už“ – 23 (vienbalsiai).


10. SVARSTYTA. Finansinės paramos užsienyje mirusio (žuvusio) asmens palaikams parvežti į Lietuvos Respubliką klausimas.


Pranešėja Leonora Pocevičiūtė, Socialinės paramos skyriaus vedėja.


NUSPRĘSTA. Pritarti sprendimo projektui (sprendimas Nr. T-275).


BALSAVO: „už“ – 23 (vienbalsiai).


11. SVARSTYTA. Vienkartinės paramos Saliomėjai Kudirkienei skyrimo klausimas.


Pranešėja Leonora Pocevičiūtė, Socialinės paramos skyriaus vedėja.


NUSPRĘSTA. Pritarti sprendimo projektui (sprendimas Nr. T-276).


BALSAVO: „už“ – 23 (vienbalsiai).


12. SVARSTYTA. Piniginės socialinės paramos nepasiturintiems gyventojams teikimo tvarkos aprašo tvirtinimo klausimas.


Pranešėja Leonora Pocevičiūtė, Socialinės paramos skyriaus vedėja. Sprendimo projekto 2 punkte siūlau įrašyti žodžius „Pavesti rajono savivaldybės merui“ ir toliau - kaip tekste. 

NUSPRĘSTA. Pritarti sprendimo projektui su papildymais (sprendimas Nr. T-277).


BALSAVO: „už“ – 23 (vienbalsiai). 


13. SVARSTYTA. Teritorijos priskyrimo neprivatizuojamai žemei klausimas.


Pranešėja Vita Valaitienė, Architektūros ir urbanistikos skyriaus vedėja.


Edmundas Rinkevičius. Iš kur atsirado iniciatyva dėl neprivatizuojamos žemės?


Vita Valaitienė. Iš seniūno.


Edmundas Rinkevičius. Kam ši žemė bus naudojama?


Vita Valaitienė. Rekreacinės zonos įkūrimui. 


NUSPRĘSTA. Pritarti sprendimo projektui (sprendimas Nr. T-278).


BALSAVO: „už“ – 23 (vienbalsiai). 


14. SVARSTYTA. Žemės sklypo, esančio Šakių seniūnijoje, Giedručių kaime, Miško g. 7 padalinimo į du sklypus, atidalinto sklypo paskirties pakeitimo detaliojo plano tvirtinimo klausimas.


Pranešėja Vita Valaitienė, Architektūros ir urbanistikos skyriaus vedėja.



NUSPRĘSTA. Pritarti sprendimo projektui (sprendimas Nr. T-279).


BALSAVO: „už“ – 23 (vienbalsiai).

15. SVARSTYTA. Žemės sklypo, esančio Šakių seniūnijoje, Bridžių kaime, Bridžių g. 2A detaliojo plano tvirtinimo klausimas.


Pranešėja Vita Valaitienė, Architektūros ir urbanistikos skyriaus vedėja.


NUSPRĘSTA. Pritarti sprendimo projektui (sprendimas Nr. T-280).


BALSAVO: „už“ – 23 (vienbalsiai).


16. SVARSTYTA. Mokesčio dydžio už vaikų, ugdomų pagal ikimokyklinio ir (ar) priešmokyklinio ugdymo programas, išlaikymą nustatymo ir mokėjimo tvarkos aprašo tvirtinimo.


Pranešėja Vyda Pranckevičienė, Švietimo ir sporto skyriaus vedėja. 


NUSPRĘSTA. Pritarti sprendimo projektui (sprendimas Nr. T-281).


BALSAVO: „už“ – 22, „susilaikė“ - 1.

17. SVARSTYTA. Premijų skyrimo geriausiems rajono abiturientams klausimas. 


Pranešėja Vyda Pranckevičienė, Švietimo ir sporto skyriaus vedėja.


Juozas Bertašius. Finansų komiteto posėdyje buvo pasiūlyta skirti ne po 500 litų, o po 1000 litų. 


NUSPRĘSTA. Pritarti sprendimo projektui vietoj skaičių „500“ įrašant „po 1000“ (sprendimas Nr. T-282).


BALSAVO: „už“ – 23 (vienbalsiai).

18. SVARSTYTA. Gelgaudiškio pagrindinės mokyklos nuostatų tvirtinimo klausimas. 


Pranešėja Vyda Pranckevičienė, Švietimo ir sporto skyriaus vedėja. 


Edmundas Rinkevičius. Siūlyčiau nuostatų 12 punktą papildyti žodžiais: „savarankiškas mokymasis, nuotolinis mokymasis“. 


Irena Haase. Siūlau papildyti nuostatų 13 punktą žodžiais: „suaugusių bendrasis ir vidurinis mokymasis“ įrašant atitinkamus kodus. 


Vyda Pranckevičienė. Vairavimo kursai prasideda vaikui suėjus 18 metų, o tokių mokinių mokykloje nebus, nes bus pagrindinė mokykla. Dėl nuotolinio mokymo Gelgaudiškio mokykloje mes jau esame svarstę ir tam nebuvo pritarta. Į nuostatus mes to įrašyti negalime, nes reikia Švietimo ir mokslo ministerijos pritarimo. 


Edmundas Rinkevičius. Nuostatų pakeitimas nereiškia pačios veiklos pakeitimą. Vairavimo mokymai gali būti organizuojami ne tik moksleiviams, bet ir suaugusiems. Mes sudarytume mokyklai galimybę užsidirbti papildomai lėšų. 


Vyda Pranckevičienė. Pirmiausia turėtų būti poreikis, tada galima papildyti nuostatus. 


Irena Haase. Poreikis atsiras, kai veikla bus įrašyta į nuostatus. Poreikis nuotoliniam mokymuisi jau yra, kadangi mokykla įgyvendindama priemonių planą dalyvavo mokymuose ir turi užmezgusi ryšių. 

Juozas Bertašius. Siūlau balsuoti už pasiūlymus.

Edmundas Rinkevičius. Siūlau balsuoti „už“, 12 punkte numatant „savarankiškas mokymasis ir nuotolinis mokymasis“ bei 13 punkte numatant „vairavimo mokyklų veikla, suaugusiųjų bendrasis ir vidurinis mokymas“. 


NUSPRĘSTA. Nepritarti pasiūlymams. 


BALSAVO: „už“ 4, „prieš“ – 8, „susilaikė“ – 11.


Juozas Bertašius. Kadangi už pasiūlymus buvo nepritarta, todėl siūlau balsuoti už pateiktą sprendimo projektą. 


NUSPRĘSTA. Pritarti sprendimo projektui (sprendimas Nr. T-283).


BALSAVO: „už“ – 18, „prieš“ – 2, „susilaikė“ – 3.

Iš posėdžių salės išvyko tarybos narys Martinas Eimutis. Toliau posėdyje dalyvauja 22 tarybos nariai. 

19. SVARSTYTA. Šakių „Varpo“ pagrindinės mokyklos nuostatų pakeitimo klausimas. 


Pranešėja Vyda Pranckevičienė, Švietimo ir sporto skyriaus vedėja. 


NUSPRĘSTA. Pritarti sprendimo projektui (sprendimas Nr. T-284).


BALSAVO: „už“ – 20, „prieš“ – 1, „susilaikė“ - 1.

20. SVARSTYTA. Kriūkų pagrindinės mokyklos nuostatų tvirtinimo tvirtinimas. 


Pranešėja Vyda Pranckevičienė, Švietimo ir sporto skyriaus vedėja.  


NUSPRĘSTA. Pritarti sprendimo projektui (sprendimas Nr. T-285).


BALSAVO: „už“ – „už“ – 20, „prieš“ – 1, „susilaikė“ - 1.

21. SVARSTYTA. Lekėčių pagrindinės mokyklos nuostatų tvirtinimo klausimas.


Pranešėja Vyda Pranckevičienė, Švietimo ir sporto skyriaus vedėja.  


NUSPRĘSTA. Pritarti sprendimo projektui (sprendimas Nr. T-286).


BALSAVO: „už“ – „už“ – 20, „prieš“ – 1, „susilaikė“ - 1.

22. SVARSTYTA. Rajono savivaldybės tarybos 2013 m. kovo 28 d. sprendimo Nr. T-89 priedo dalinio pakeitimo klausimas. 


Pranešėja Vyda Pranckevičienė, Švietimo ir sporto skyriaus vedėja.


NUSPRĘSTA. Pritarti sprendimo projektui (sprendimas Nr. T-287).


BALSAVO: „už“ – 20, „susilaikė“ - 1.


Į posėdžių salę grįžo tarybos narys Martinas Eimutis. Toliau posėdyje dalyvauja 23 tarybos nariai. 

23. SVARSTYTA. Mokykloms priskiriamų teritorijų tvirtinimo klausimas. 


Pranešėja Vyda Pranckevičienė, Švietimo ir sporto skyriaus vedėja.


Irena Haase. Kokiais kriterijais vadovautasi priskiriant kaimus atitinkamai mokyklai?


Vyda Pranckevičienė. Dėl teritorijų mokyklų vadovai tarėsi tarpusavyje. 
 
NUSPRĘSTA. Pritarti sprendimo projektui (sprendimas Nr. T-288).


BALSAVO: „už“ – 23 (vienbalsiai).

24. SVARSTYTA. Projekto „Naujų turizmo produktų kūrimas ir diversifikavimas Šešupės euroregione“ klausimas. 


Pranešėjas Vitas Girdauskas, Regioninės plėtros skyriaus vedėjas. 

NUSPRĘSTA. Pritarti sprendimo projektui (sprendimas Nr. T-289).


BALSAVO: „už“ – 22, „susilaikė“ - 1.

25. SVARSTYTA. Projekto „Gyvenimo sąlygų gerinimas ir aplinkos švarinimas Lekėčiuose“ klausimas. 


Pranešėjas Vitas Girdauskas, Regioninės plėtros skyriaus vedėjas. 

NUSPRĘSTA. Pritarti sprendimo projektui (sprendimas Nr. T-290).


BALSAVO: „už“ – 23 (vienbalsiai).

26. SVARSTYTA. Rajono savivaldybės 2011-2017 metų strateginio plėtros plano kelių ir gatvių infrastruktūros dalies bei investicijų pritraukimo dalies atnaujinimo tvirtinimo klausimas. 


Pranešėjas Vitas Girdauskas, Regioninės plėtros skyriaus vedėjas. Sprendimo projektą siūlau papildyti 2 punktu įrašant žodžius: „Pirmame punkte numatytas priemones pradėti tik įvykdžius iki 2013 metų numatytus darbus (rekonstruojamus ar statomus objektus)“. 

NUSPRĘSTA. Pritarti sprendimo projektui su papildymais (sprendimas Nr. T-291).


BALSAVO: „už“ – 21, „susilaikė“ - 2.

27. SVARSTYTA. Rajono investicijų pritraukimo strategijos 2013-2020 metams tvirtinimo klausimas.


Pranešėjas Vitas Girdauskas, Regioninės plėtros skyriaus vedėjas. 

Juozas Bertašius. Šio sprendimo svarstyme ir balsavime aš nedalyvauju. 


Edmundas Rinkevičius. Ar buvo ši strategija pristatyta verslo bendruomenei ir nevyriausybinėms organizacijoms? 


Vitas Girdauskas. Verslo bendruomenei buvo pristatyta pačioje pradžioje, o atskiro susitikimo su nevyriausybinėmis organizacijomis nebuvo. Buvo svarstymas tik per vietos veiklos grupes. 


Edmundas Rinkevičius. Su kuriomis asocijuotomis verslo struktūromis buvo susitikę? 


Paulius Juškelis. Viename iš pirmų susitikimų buvo atstovė iš verslo ir ji davė keletą pasiūlymų, tačiau dėl įvairių teisinių priežasčių tie pasiūlymai nebuvo įtraukti, nes šio projekto lėšos nukreiptos tik į viešą infrastruktūrą. 

Edmundas Rinkevičius. Siūlau šio klausimo nepriimti ir atidėti jį iki rudens, nes diskusijos su verslo bendruomenėmis bei nevyriausybinėmis organizacijomis yra būtinos. 


Vitas Girdauskas. Buvo susitikta su Verslo klubu ir Valaitienė pristatinėjo sklypus, tačiau tų sklypų čia nėra, nes privatūs sklypai negali būti finansuojami iš Europos Sąjungos lėšų. 


Henrikas Zaremba. Manau, kad nesvarbu, kiek ir su kuo buvo susitikta. Ar būtinai su visais reikia susitikti? 


Edmundas Rinkevičius. Tarybos sprendimas neturi būti atitrūkęs nuo visuomenės. Manau, kad derinimas tarp socialinių partnerių yra būtinas. 

Henrikas Zaremba. Kiekvienam projektavime yra numatytos sąlygos. Jeigu būtinas suderinimas su institucijomis, tai būtinai turėjo suderinti. 


Paulius Juškelis. Vadovaujantis teisės aktais buvo atlikta 4 sklypų inventorizacija ir jie yra įregistruoti Registrų centre, tad visi būtini suderinimai yra atlikti. Visa reikalinga informacija  buvo vieša. 


Juozas Bertašius. Siūlau balsuoti už pasiūlymą, kad sprendimo projektą atidėti. 


NUSPRĘSTA. Nepritarti pasiūlymui. 


BALSAVO: „už“ – 2, „prieš“ – 12, „susilaikė“ – 8. 


NUSPRĘSTA. Pritarti sprendimo projektui (sprendimas Nr. T-292).


Juozas Bertašius. Kadangi buvo nepritarta sprendimo projektą atidėti, siūlau balsuoti už pateiktą sprendimo projektą. 


BALSAVO: „už“ – 19, „prieš“ – 2, „susilaikė“ – 1. 

28. SVARSTYTA. Rajono susisiekimo infrastruktūros plėtros strategijos 2013-2020 metams tvirtinimo klausimas. 

Pranešėjas Vitas Girdauskas, Regioninės plėtros skyriaus vedėjas. Buvo iškilęs klausimas dėl Totorviečiuose esančios Alyvų gatvės. Kadangi paaiškėjo, jog Kudirkos Naumiesčio seniūnija pateikdama Zubricko gatvę sudubliavo informaciją, tai siūlome vietoj Zubricko gatvės įrašyti Alyvų gatvę. 


Edmundas Rinkevičius. Yra pasirašyta bendradarbiavimo sutartis su Jurbarko savivaldybe ir Dailės akademija dėl lyno kelio. Susisiekimo infrastruktūroje to įtraukta nematau. Taip pat nematau dviračių takų. Tai kokia čia yra susisiekimo infrastruktūra?

Vitas Girdauskas. Šiuo atveju tai vietinės reikmės keliai ir gatvės. 


Edmundas Rinkevičius. Tai jeigu tai yra keliai, ir rašykime, kad tai kelių infrastruktūros plėtra. Bet jeigu rašome susisiekimo, tai susisiekimas juk nėra vien tik keliai? Turinys su pavadinimu turi sutapti. Siūlau šį klausimą atidėti rudeniui. 


Vitas Girdauskas. Tai yra jau keletą metų vykstančių projektų dalis. Tai yra Europos Sąjungos lėšos ir čia kalbama tik apie kelius ir gatves. Dėl dviračių takų ir lyno kelio buvo svarstomi kiti sprendimai ir jie jau yra priimti. 


Valdas Stankūnas. Manau, kad čia viskas yra gerai, nes tai susisiekimo gerinimas, modernizuojant Šakių miesto gatvių tinklą bei rajono susisiekimo sistemos gerinimą, modernizuojant Šakių rajono vietinės reikšmės kelių ir gatvių tinklą.   


Paulius Juškelis. Sprendimo pavadinimas koreliuoja su Europos Sąjungos priemonės pavadinimu. Nes priemonėje ir yra numatyta kaip lėšas padalinti gatvių ir kelių gerinimui. 


Edmundas Rinkevičius. Susisiekimo infrastruktūra yra keliai, dviračių transportas ir lynas. Rašoma, kad tai susisiekimo infrastruktūra, o kalbame tik apie gatves. 


Vitas Girdauskas. Mes pretenduojame į lėšas, kurios bus iš priemonės „susisiekimo infrastruktūros plėtra“. Dviračių takai ir kita bus iš kitų priemonių. 


Edmundas Rinkevičius. Turinys ir forma neatitinka vienas kito.  


NUSPRĘSTA. Pritarti sprendimo projektui (sprendimas Nr. T-293).


BALSAVO: „už“ – 21, „prieš“ – 1, „susilaikė“ - 1.




29. SVARSTYTA. Pasienio perėjimo punkto Kudirkos Naumiestyje klausimas. 

Pranešėjas Vitas Girdauskas, Regioninės plėtros skyriaus vedėjas. Sprendimo projekto 1 punkte sakinį: „Įsteigti pasienio perėjimo/pasienio kontrolės/punktą Kudirkos Naumiestyje“ siūloma išdėstyti nauja redakcija „Rekomenduoti inicijuoti pasienio perėjimo punkto Kudirkos Naumiestyje steigimą“. 3 punkte vietoj žodžio „Dobrovolsko“ įrašyti žodį „Krasnoznamensko“. 


Edmundas Rinkevičius. Prašau pranešėjo smulkiau pristatyti sprendimo projektą. 


Vitas Girdauskas. Punkto atidarymas yra svarbus vietos bendruomenei siekiant abipus sienų gyvenančių Lietuvos ir Rusijos Kaliningrado srities žmonių gyvenimo kokybę. 


Edmundas Rinkevičius. Kiek laiko visa tai užtruktų ir kiek tai kainuotų?


Vitas Girdauskas. Aš nesu pranašas, bet manau, kad greičiau nei per 5 metus tikrai to nepadarysime. Pats punktas galėtų kainuoti apie 2-3 mln. eurų, tai priklausys nuo aplinkotvarkos  lygio. 


Irena Haase. Gal buvo pokalbiai su premjeru ar susisiekimo ministru?


Vitas Girdauskas. Pirminiai susitikimai buvo su užsienio reikalų ministerijos pavaduotoju, kuris atsakingas už pasienio punktų plėtrą, susisiekimo ministerijoje kalbėta su viceministru ir vidaus reikalų ministerijoje su Regioninės politikos departamento skyriaus vedėju. Pirminė nuomonė, kad tai būtų sveikintina, tačiau pabrėžiant, kad tai bus sunku, kainuos daug lėšų ir to greitai nebus. 

NUSPRĘSTA. Pritarti sprendimo projektui su pataisomis (sprendimas Nr. T-294).


BALSAVO: „už“ – 23 (vienbalsiai).

30. SVARSTYTA. Dobrovolskio-Kudirkos Naumiesčio ekonominės zonos steigimo klausimas. 

Pranešėjas Vitas Girdauskas, Regioninės plėtros skyriaus vedėjas. Sprendimo projekto 1 punktą: „įsteigti bendrą Rusijos Kaliningrado sritimi Dobrovolskio-Kudirkos Naumiesčio ekonominę zoną, kaip vienintelę galimybę atgaivinti verslą šioje depresuojančioje rajono teritorijoje“, siūloma išdėstyti nauja redakcija: „inicijuoti bendrą Rusijos Kaliningrado sritimi Dobrovolskio-Kudirkos Naumiesčio ekonominės zonos steigimą, kaip vienintelę galimybę atgaivinti verslą šioje depresuojančioje rajono teritorijoje“.


Edmundas Rinkevičius. Kiek reikėtų investicijų, kiek įsikurtų įmonių?

Vitas Girdauskas. Tai, ko jūs klausiate, būtų galima atsakyti po galimybių studijos rengimo. 


Edmundas Rinkevičius. Siūlau šį klausimą atidėti. Pirmiau pasidarykime galimybių studiją. 


Juozas Bertašius. Kaip galima pradėti galimybių studiją neturint abipusio sutarimo? 


Valdas Stankūnas. Siūlau šio klausimo neatidėti. Ar nereikėtų sprendimo projekto pavadinimą išdėstyti taip: „Dobrovolskio-Kudirkos Naumiesčio-Šakių“? 


Vitas Girdauskas. Kai formuosim teritorijas, tada galėsime įrašyti, šiuo atveju to nereikėtų. 


Vaidas Balčiūnas. 1 punkte įrašytas žodis „depresuojančio“ ar šis žodis tinkamas?


Vitas Girdauskas. Taip norima pabrėžti, kad tai yra labai svarbu. Tačiau jeigu yra manoma, kai tai yra netinkamas žodis, galime jį išbraukti. 


Kęstutis Gudelevičius. Atsiradus šiam sprendimo projektui daugelis verslininkų jau teiraujasi, kada bus galimybės įsikurti šioje ekonominėje zonoje. Siūlau nutraukti diskusijas ir balsuoti už šį klausimą, kad galėtume toliau dirbti. 

Irena Haase. Manau, kad preliminarius paskaičiavimus, kiek visa tai kainuos būtų galima atlikti. 


Vitas Girdauskas. Kalbant apie žodį „depresuojančioje“, tai daugeliui rajonų buvo išdalinti milijonai būtent kaip depresuojančioms vietovėms.


Juozas Bertašius. Iš biudžeto numatomos minimalios lėšos ekspertizių atlikimui ar kam nors kitam. Kitos lėšos iš verslininkų ir abipusių valstybių.  


Edmundas Rinkevičius. Aš laikausi nuomonės, kad reikia galimybių studijos, todėl siūlau šį klausimą atidėti. 


Juozas Bertašius. Kol nėra abipusio sutarimo, apie galimybių studiją mes negalime kalbėti. Siūlau balsuoti už pasiūlymą, kad šį sprendimo projektą atidėti. 


NUSPRĘSTA. Nepritarti pasiūlymui. 


BALSAVO: „už“ – 3, „prieš“ – 20.  


Juozas Bertašius. Siūlau balsuoti už pateiktą sprendimo projektą su pataisomis. 

NUSPRĘSTA. Pritarti sprendimo projektui 1 punktą išdėstant „Inicijuoti bendrą Rusijos Kaliningrado sritimi Dobrovolsko-Kudirkos Naumiesčio ekonominės zonos steigimą, kaip vienintelę galimybę atgaivinti verslą šioje rajono teritorijoje“ (sprendimas Nr. T-295).


BALSAVO: „už“ – 21, „prieš“ - 2.



31. SVARSTYTA. Rajono savivaldybės tarybos Kontrolės komiteto veiklos 2013 m. programos tvirtinimo klausimas. 


Pranešėjas Vaidas Balčiūnas, Kontrolės komiteto pirmininkas. 


Edmundas Rinkevičius. Programoje numatytas bendruomenių centrų klausimas. Ar tai tiesiog iš nežinojimo ar kaip, bet šis klausimas buvo svarstytas 2013 metų sausio mėnesį. Kam jį svarstyti antrą kartą? Taip pat yra klausimas dėl vietinės reikšmės kelių. Siūlyčiau Kęstutį Gudelevičių įtraukti svarstant šį klausimą, nes jis pakankamai surinkęs medžiagos ir šiam klausimui pasiruošęs. 


Vaidas Balčiūnas. Dėl bendruomenės centrų klausimas nėra baigtas, nes yra duoti nurodymai surinkti medžiagą. Dėl vietinės reikšmės kelių programos mes žinome, kad K.Gudelevičius surinkęs pakankamai medžiagos ir mes jį kviečiame dalyvauti mūsų posėdyje.  


Edmundas Rinkevičius. Siūlau K. Gudelevičių įtraukti vienu iš pranešėjų prie klausimo dėl vietinės reikšmės kelių. 


Vaidas Balčiūnas. Aš nieko prieš, galima įtraukti, tačiau nemanau, kad šie pranešėjai, kurie nurodyti programoje, bus vieninteliai pranešėjai. 


NUSPRĘSTA. Pritarti sprendimo projektui (sprendimas Nr. T-296).


BALSAVO: „už“ – 21, „susilaikė“ – 1, „nebalsavo“ - 1.

32. SVARSTYTA. 
Rajono savivaldybės tarybos 2012 m. vasario 15 d. sprendimo Nr. T-54 dalinio pakeitimo klausimas. 

Pranešėja Rima Rauktienė, rajono savivaldybės mero pavaduotoja.


Juozas Bertašius. Kreipiuosi Į Ireną Haase, kad įvardintų, ką siūlo į šios komisijos pirmininkus. 


Irena Haase. Mūsų frakcija neturi kandidato, kurį galėtų pasiūlyti į šios komisijos pirmininkus. 


Darius Mikelionis. Siūlome Virginiją Puskunigienę. 


Juozas Bertašius. Ar, Virginija, sutinkate?


Virginija Puskunigienė. Sutinku. 


NUSPRĘSTA. Pritarti sprendimo projektui įrašant žodžius „Virginiją Puskunigienę“ (sprendimas Nr. T-297).


BALSAVO: „už“ – 20, „susilaikė“- 2.



33. SVARSTYTA. Plokščių mokyklos-daugiafunkcio centro nuostatų tvirtinimo klausimas. 


Pranešėja Vyda Pranckevičienė, Švietimo ir sporto skyriaus vedėja. 


NUSPRĘSTA. Pritarti sprendimo projektui (sprendimas Nr. T-298).


BALSAVO: „už“ – 21, „susilaikė“- 2. 

34. SVARSTYTA. Rajono savivaldybės tarybos 2013 m. vasario 28 d. sprendimo Nr. T-52 dalinio pakeitimo klausimas. 


Pranešėja Egidija Grigaitienė, Biudžeto ir turto skyriaus vedėja. 

NUSPRĘSTA. Pritarti sprendimo projektui (sprendimas Nr. T-299).


BALSAVO: „už“ – 22, „susilaikė“- 1. 
Posėdžio pirmininkas




Juozas Bertašius

Posėdžio sekretorė

